**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, fakss 64860079, e-pasts: dome@madona.lv

APSTIPRINĀTI

ar Madonas novada pašvaldības domes

17.11.2015. lēmumu Nr.638 (protokols Nr.24, 6.p.)

**Madonas novada pašvaldības 2015.gada 17.novembra saistošie noteikumi Nr. 18**

„**Par Lubāna ezera ekspluatācijas (apsaimniekošanas) noteikumiem”**

Madonā

Izdoti saskaņā ar Ministru kabineta 2011.gada 12.jūlija

noteikumu Nr. 549 „Noteikumi par ūdens objektiem,

kuru hidroloģiskais režīms ir regulējams ar

hidrotehniskajām būvēm” 7. un 9.punktu

**I. Vispārīgie jautājumi**

1. Saistošie noteikumi nosaka prasības regulējamā Lubāna ezera hidrotehnisko būvju ekspluatācijas režīma plūdu draudu novēršanai, kā arī administratīvo atbildību par šo prasību pārkāpšanu.

2. Ar šiem saistošajiem noteikumiem apstiprina Lubāna ezera ekspluatācijas (apsaimniekošanas) noteikumus (Pielikums), kas saskaņoti:

2.1. ar VSIA „Zemkopības ministrijas nekustamie īpašumi”;

2.2. 23.09.2015. ar Valsts Vides dienesta Rēzeknes reģionālās vides pārvaldi;

2.3. 23.09.2015. ar Valsts Vides dienesta Madonas reģionālās vides pārvaldi;

2.4. 22.09.2015. ar Dabas aizsardzības pārvaldes Latgales reģionālo administrāciju;

2.5. 29.05.2015. ar Valsts ugunsdzēsības un glābšanas dienesta Latgales reģiona brigādes Rēzeknes daļu;

2.6. 30.04.2015. ar Valsts ugunsdzēsības un glābšanas dienesta Vidzemes reģiona brigādes Madonas daļu;

2.7. 27.04.2015. ar Pārtikas drošības, dzīvnieku veselības un vides zinātnisko institūtu „BIOR”;

2.8. ar Rēzeknes novada pašvaldību;

2.9. ar Madonas novada pašvaldību.

3. Apstiprinātie Lubāna ezera ekspluatācijas (apsaimniekošanas) noteikumi ir saistoši VSIA „Zemkopības ministrijas nekustamie īpašumi”, turpmāk tekstā, “Lubāna ezera hidrotehnisko būvju apsaimniekotājs”.

4. Šo saistošo noteikumu izpildes kontroli veic Madonas novada pašvaldība.

**II. Prasības regulējamā Lubāna ezera hidrotehnisko būvju ekspluatācijas režīma plūdu draudu novēršanai**

1. Regulējamā Lubāna ezera hidrotehnisko būvju apsaimniekotājam plūdu draudu novēršanai jāievēro šādi hidrotehnisko būvju ekspluatācijas režīma prasības:
   1. nodrošināt ūdens līmeņa uzturēšanu atbilstoši dispečergrafikam (Lubāna ezera noteces regulēšanas grafiks gada griezumā vispārīgajā gadījumā pievienots 1.pielikumā);
   2. nodrošināt hidrotehnisko būvju uzturēšanu ūdens līmeņa regulēšanai atbilstošā tehniskā stāvoklī;
   3. veikt hidrotehnisko būvju stāvokļa regulārus novērojumus, tos dokumentējot, Lubāna ezera ūdens līmeņu nostrādes palu un plūdu caurplūdumu novadīšanas laikā;
   4. nepieļaut hidrotehnisko būvju ailu nosprostošanos ar peldošiem sanešiem, t.sk. ledus gabaliem, niedrēm, koka zariem, utml.;
   5. palu laikā nodrošināt diennakts dežūru hidrotehniskajās būvēs;
   6. noskaidrojot Valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" prognozi par pavasara paliem vai vasaras – rudens plūdiem ar noteci lielāku par 10 % varbūtīgumu, veikt Lubānas ezera līmeņa nostrādi līdz atzīmei 92,1 m LAS – 2000,5;
   7. ja saskaņā ar Valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" prognozi paredzams ūdens paaugstināts pieplūdums, kā rezultāta var tikt pārsniegts augstākais plūdu līmenis - 95,40m, tad Lubāna ezera hidrotehnisko būvju apsaimniekotājs saskaņojot rīcības plānu ar Madonas novada pašvaldību, Rēzeknes novada pašvaldību, Valsts vides dienesta Madonas reģionālo pārvaldi un Valsts vides dienesta Rēzeknes reģionālo pārvaldi var veikt ārkārtas ūdens līmeņa pazemināšanu zem zemākā ūdens līmeņa-92,1m LAS – 2000,5;
   8. nekavējoties informēt Valsts ugunsdzēsības un glābšanas dienesta Latgales reģiona brigādes Madonas daļu, Valsts policijas Vidzemes reģiona pārvaldi, Neatliekamās medicīniskās palīdzības Vidzemes reģionālo centru, Valsts vides dienesta Madonas reģionālās vides pārvaldi, Dabas aizsardzības pārvaldes Latgales reģionālo administrāciju, Rēzeknes novada pašvaldību, Madonas novada pašvaldību par situāciju, ka ūdens līmenis sasniedz augstāko plūdu līmeni, avārijas draudiem vai jau par notikušu avāriju.
2. **Administratīvā atbildība par saistošo noteikumu neievērošanu**
3. Par prasību regulējamā Lubāna ezera hidrotehnisko būvju ekspluatācijas režīma plūdu draudu novēršanai pārkāpšanu Lubāna ezera hidrotehnisko būvju apsaimniekotājs tiek saukts pie administratīvās atbildības.
4. Amatpersonas, kuras ir tiesīgas sastādīt administratīvo pārkāpumu protokolu par prasību regulējamā Lubāna ezera hidrotehnisko būvju ekspluatācijas režīma plūdu draudu novēršanai pārkāpšanu:
   1. Madonas novada pašvaldības kārtībnieki;
   2. Valsts Vides dienesta amatpersonas.
5. Pašvaldības atbildīgā amatpersona ir tiesīga sastādīt administratīvo pārkāpumu protokolu pamatojoties arī uz citu kompetentu institūciju vai amatpersonu sniegtā akta par Lubāna ezera ekspluatācijas (apsaimniekošanas) noteikumu pārkāpumiem. Administratīvos protokolus izskata un sodu uzliek Madonas novada pašvaldības administratīvā komisija. Administratīvās komisijas lēmumu var pārsūdzēt tiesā.
6. Par regulējamā Lubāna ezera hidrotehnisko būvju ekspluatācijas režīma plūdu draudu novēršanai prasību pārkāpumiem uzliek naudas sodu no 75,00 *euro* līdz 350,00 *euro*. Ja regulējamā Lubāna ezera hidrotehnisko būvju ekspluatācijas režīma plūdu draudu novēršanai prasību pārkāpumi tiek izdarīti atkārtoti gada laika pēc administratīvā soda piemērošanas – uzliek naudas sodu no 215,00 *euro* līdz 350,00 *euro*.
7. Par saistošo noteikumu pārkāpšanu iekasētā soda nauda tiek ieskaitīta Madonas novada pašvaldības budžetā.
8. Administratīvais sods šo noteikumu pārkāpēju neatbrīvo no pārkāpuma novēršanas un materiālās atbildības.
9. **Noslēguma jautājums**
10. Saistošie noteikumi stājas spēkā likuma „Par pašvaldībām” 45.panta sestajā daļā noteiktajā kārtībā.
11. **Pielikumi**

14. Lubāna ezera noteces regulēšanas grafiks gada griezumā vispārīgajā gadījumā (1.pielikums).

Domes priekšsēdētājs A.Ceļapīters

1.pielikums Madonas novada pašvaldības

17.11..2015. saistošajiem noteikumiem Nr. 18

****

**Madonas novada pašvaldības 2015.gada 17.novembra saistošo noteikumu Nr.18**

„**Par Lubāna ezera ekspluatācijas (apsaimniekošanas) noteikumiem” projekta paskaidrojuma raksts**

|  |  |  |  |
| --- | --- | --- | --- |
| |  | | --- | | **Paskaidrojuma raksta**  **sadaļas** | | |  | | --- | | **Norādāmā informācija** | |
| |  | | --- | | 1.Projekta nepieciešamības pamatojums | | |  | | --- | | Madonas novada pašvaldības 2015.gada 11.novembra saistošo noteikumu Nr.18 „Par Lubāna ezera ekspluatācijas (apsaimniekošanas) noteikumiem” projekts, turpmāk - Saistošo noteikumu projekts, izstrādāts pamatojoties uz Ministru kabineta 2011.gada 12.jūlija noteikumu Nr. 549 „Noteikumi par ūdens objektiem, kuru hidroloģiskais režīms ir regulējams ar hidrotehniskajām būvēm” 7. un 9.punkta deleģējumu.  Saistošo noteikumu projekts izstrādāts, lai noteiktu prasības regulējamā Lubāna ezera hidrotehniskās būves ekspluatācijas režīmam plūdu draudu novēršanai, kā arī lai paredzētu administratīvo atbildību par šo prasību pārkāpšanu. | |
| |  | | --- | | 2.Īss projekta satura izklāsts | | |  | | --- | | Ar saistošo noteikumu projektu tiek paredzēta saskaņoto Lubāna ezera ekspluatācijas (apsaimniekošanas) noteikumu apstiprināšana, kuros noteiktas prasības regulējamā ūdens objekta hidrotehniskās būves ekspluatācijas režīmam plūdu draudu novēršanai. | |
| |  | | --- | | 3.Informācija par plānoto projekta ietekmi uz pašvaldības budžetu | | |  | | --- | | Saistošo noteikumu projekta īstenošana neietekmē pašvaldības budžetu.  Lai nodrošinātu saistošo noteikumu projekta izpildi nav nepieciešams veidot jaunas institūcijas vai radīt jaunas darbavietas. | |
| |  | | --- | | 4.Informācija par plānoto projekta ietekmi uz sabiedrību un uzņēmējdarbības vidi pašvaldības teritorijā | | |  | | --- | | Saistošo noteikumu projekts attiecināms uz saimnieciskās darbības veicēju Lubāna ezera regulējošas hidrobūves īpašnieku.  Uzņēmējdarbības vidi pašvaldības teritorijā Saistošo noteikumu projekts neskars. | |
| |  | | --- | | 5.Informācija par administratīvajām procedūrām | | |  | | --- | | Personas Saistošo noteikumu projekta piemērošanas jautājumos var griezties Madonas novada pašvaldībā. | |
| |  | | --- | | 6. Informācija par konsultācijām | | |  | | --- | | Sabiedrības līdzdalība Saistošo noteikumu projekta izstrādāšanā tika nodrošināta, informējot ar Madonas novada pašvaldības mājas lapas starpniecību. | |

Domes priekšsēdētājs A.Ceļapīters